Recela 14 : Yoshiwara (gweta)

Recela 14 : Yoshiwara ~ 吉原 (JA)

Recela 14 : Yoshiwara ( niponavon 吉原 ) tir san-alubeafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir san-balemeafa ke enk ise va greelt koe Yoshiwara kaatoer.

 Greelt ke Yoshiwara 
Recela ke Yoshiwara ( niponavon 吉原宿 ) koe Fuji widava ke Shizuoka winka tigiyir. 

Tozion recela ke Yoshiwara moe dalafa kelda poke refa golda ke Yoshiwara tigiyir, voxen kaiki vilasa yundara kadimeon di zo dimvegeduyur. Neken warzafa yundarapa bak 1680 va xo alkejayar numen recela bareatomon ileon di zo arrundayar. Kore lok ke Tōkaidō vawa koo Sagami winka azu Suruga keno krimta tigiyir ( rape intaf yolt : « Vawa ke taltefa bira » ), koyasik mal Hara va bira illaniyid. Ostik, kal bati zalorki koyasik mal Edo 
va roneon Fuji tculk dun wiyid. Voxe viele ko siday illaniyid, pune Fuji tculk talteon zo rowiyir numen wiks gu Hudari Fuji ( 左富士 : talteon Fuji ) zo yoltayar.

Bak Edo rekola, abrotcafa conya dem pailtega kene vawa banlize tigiyir. Gweta ke Hiroshige va to batcoba nedir, lize va zanisik stas va baroya koyasikya moe okol moo vwepafi vawaki do talteon Fuji tculk wit.

 Dere rupec 

 Stragela 

|style="vertical-align: top;"|

|}
Recela 14 : Yoshiwara (gweta)
Recela 14 : Yoshiwara  gweta)
Recela 14 : Yoshiwara (gweta)